

**Шымкент қаласында 2025 жылға басым дақылдар тiзбесін және субсидиялар нормаларын бекіту туралы**

Шымкент қаласы әкімдігінің 2025 жылғы 3 ақпандағы № 348 қаулысы. Шымкент қаласының Әділет департаментінде 2025 жылғы 5 ақпанда № 230-17 болып тіркелді

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасы Заңының 27-бабы 2-тармағына, Қазақстан Республикасы Ауыл шаруашылығы министрінің "Өсімдік шаруашылығы өнімінің шығымдылығы мен сапасын арттыруды субсидиялау қағидаларын бекіту туралы" (Нормативтік құқықтық актілерді мемлекеттік тіркеу тізілімінде № 20209 болып тіркелген) 2020 жылғы 30 наурыздағы № 107 бұйрығына сәйкес Шымкент қаласы әкімдігі ҚАУЛЫ ЕТЕДІ:

      1. Осы қаулыға қосымшаға сәйкес Шымкент қаласында 2025 жылға басым дақылдар тiзбесі және субсидиялар нормалары бекітілсін.

      2. "Шымкент қаласының ауыл шаруашылығы және ветеринария басқармасы" мемлекеттік мекемесі Қазақстан Республикасының заңнамасында белгіленген тәртіпте:

      1) осы қаулыны Шымкент қаласының Әділет департаментінде мемлекеттік тіркеуді;

      2) осы қаулыны ресми жарияланғанынан кейін Шымкент қаласы әкімдігінің интернет-ресурсында орналастыруды қамтамасыз етсін.

      3. Осы қаулының орындалуын бақылау жетекшілік ететін Шымкент қаласы әкімінің орынбасарына жүктелсін.

      4. Осы қаулы оның алғашқы ресми жарияланған күнінен кейін қолданысқа енгізіледі.

|  |  |
| --- | --- |
| *Шымкент қаласының әкімі* | *Г. Сыздыкбеков* |

|  |  |
| --- | --- |
|  | Шымкент қаласы әкімдігінің 2025 жылғы 3 ақпандағы № 348 қаулысына қосымша |

**Шымкент қаласында 2025 жылға басым дақылдар тiзбесі және субсидиялар нормалары**

|  |  |  |  |
| --- | --- | --- | --- |
| № | Басым ауыл шаруашылығы дақылдарының атауы | Өлшем бірлігі тонна, гектар | Субсидия нормалары, теңге |
| 1 | Мақсары (майлы дақыл түрінде өсіріп-өндіру) | тонна | 20 000 |
| 2 | Өнеркәсіптік жылыжайдағы көкөніс | гектар | 8 148 120,0 |
| 3 | Фермерлік жылыжайдағы көкөніс | гектар | 4 858 142,8 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК